Obrazloženje uz prijedlog Odluke o određivanju imena trga u naselju Viljevo
	Zakonom o naseljima („Narodne novine“ broj 39/22) određuje se način i postupak određivanja granica područja naselja, određivanja imena naselja ulica i trgova, označavanja imena naselja, ulica i trgova te obilježavanja zgrada kućnim brojevima.
Povijesni razlozi: 
Općina Viljevo jedna je od općina u okviru Osječko-baranjske županije, teritorijalno ustrojena raspadom bivše općine Donji Miholjac, oko 50 km udaljena od Osijeka.
Današnje selo Viljevo nalazi se u podravskom dijelu Slavonije, u Osječko-baranjskoj županiji, zapadno i nešto malo južnije od Donjeg Miholjca, uz rijeku Dravu i uz cestu Zagreb - Virovitica - Osijek. Okolica Donjeg Miholjca je jedna od manjih geografskih regija donje Podravine, bez jačeg unutrašnjeg diferenciranja. Zanimljivo je da je tlo bliže rijeci Dravi za desetak metara više od onoga što se prostire oko rijeke Karašice. Najniže točke zemljišta oko Karašice imaju nadmorske visine između 94 do 97 metara. Stoga po šumama južno od Kapelne ima močvarnog zemljišta. Nadmorske visine pored rijeke Drave kreću se između 100 do 106 metara. Zato rijeka Karašica teče usporedno s Dravom do mjesta gdje se korita njihovih tokova visinski ne izjednače. Naselja ovog kraja raspoređena su također u dva pojasa. Jedan pojas čine mjesta koja se nižu uzduž glavne podravske ceste od Slatine prema Valpovu. Ostala naselja leže južnije oko rijeke Karašice. Područje Donjeg Miholjca je poljoprivredni kraj u kojemu posvuda dominiraju polja, livade i pašnjaci. Ostaci nekadašnjih šuma postoje oko Kapelne i zapadnije do sela Golinaca. Miholjački kraj prostorno nije velik. Obuhvaća donju Podravinu od Moslavine na zapadu, do Čamagajevaca i Črnkovaca na istoku. Sjevernu granicu čini mu rijeka Drava, a južnu vododjelnica između Karašice i potoka Vučice. Na tom prostoru ima danas 13 naselja. Osim Donjeg Miholjca, koji ima karakteristike manjeg grada, ostala naselja su veća ili manja podravska sela. To su Viljevo, Moslavina, Kapelna, Golinci, Poreč, Rakitovica, Čamagajevci, Črnkovci, Bočkinci, Podgajci i Sveti Đurađ.
Viljevo je u Domovinskom ratu imalo izniman strateški značaj na obrambenoj crti duž rijeke Drave, pri čemu je ključni povijesni događaj bio oslobađanje tamošnje karaule JNA u rujnu 1991. godine kroz akciju "Vrabac". Kao pogranično mjesto na sjeveru Slavonije, Viljevo i okolna naselja bivše općine Donji Miholjac našli su se pod izravnom ugrozom snaga Jugoslavenske narodne armije (JNA) i pobunjenih Srba.

Vojne operacije i oslobađanje karaule
· Akcija "Vrabac" (rujan 1991.): Konkretne pripreme za neutralizaciju JNA započele su 12. rujna 1991. godine. Hrvatski branitelji izveli su uspješnu akciju kojom su oslobođene pogranične karaule u Donjem Miholjcu, Viljevu i Podravskoj Moslavini. 
· Oduzimanje naoružanja: Padom karaule u Viljevu i okolnim mjestima, JNA je neutralizirana na tom sektoru, a zaplijenjeno oružje i oprema iskorišteni su za hitno naoružavanje i formiranje obrambenih postrojbi u Podravini i Slavoniji. 
· Strateška kontrola: Ovim uspjehom spriječeno je potencijalno spajanje snaga JNA iz Mađarske (koje su kontrolirale granicu) s agresorskim snagama u unutrašnjosti Slavonije. 
Postrojbe i doprinos mještana
· 107. brigada HV-a ("Vukovi s Drave"): Mještani Viljeva aktivno su se uključili u obranu domovine prvenstveno kroz redove legendarne valpovačko-miholjačke.
· Obrana crte na Dravi: Pripadnici postrojbi s ovog područja držali su položaje duž rijeke Drave kako bi osigurali stabilnost teritorija i spriječili prodor agresora iz smjera Baranje i okupiranih dijelova istočne Slavonije.
· Civilne straže: Već od ljeta 1991. godine u samom su mjestu organizirane seoske straže i nenaoružani odredi koji su kontrolirali promet i nadzirali kretanje sumnjivih vozila.
Danas se u Općini Viljevo s ponosom obilježavaju obljetnice iz Domovinskog rata, čime se čuva sjećanje na lokalne branitelje i uspješne vojne akcije iz jeseni 1991. godine. 


Suvremeni razlozi :
Viljevo do sada nije imao niti jedan trg, ali dan izgradnjom nove stambeno poslovne zgrade s vatrogasnim domom, zgradom Općine Viljevo,  liječničkom ambulantom i ljekarnom, poslovnim prostorima u svrhu izdavanja u komercijalne svrhe te polivalentnom dvoranom za organizaciju raznih kulturnih, i drugih društvenih događanja u općini te uređenim parkom dobilo je vizure trga. Sastavnim i planskim uređenja okoliša Viljeva i glavnih prometnica kroz cijelo naselje, a ponajviše u posljednjih godina kada je krenulo u izgradnju novog objekta stambeno poslovne namjene nazvan po fazama građenja  A, B, C i D. Faza građenja A- Vatrogasni dom s vatrogasnim tornjem, Faza građenja B- Ambulanta i ljekarna, Faza C građenja Javno stambena poslovna građevina – zgrada Općine Viljevo sa privatnim stanovima i poslovnim prostorima koje su izglađene te u fazi ishođenja uporabne dozvole, u narednom razdoblju planira se uklanjanje postojeće građevine te izgradnja Faze građenja D-  Polivalentne dvorane s pratećim prostorima . Do kraja ove godine planirano je preseljenje Vatrogasne službe te općinske uprave kao ambulante i ljekarne  te stavljanje u namjenu dva poslovna prostora u komercijalne svrhe te nam je važno da se zatraženi dijelovi ulica Braće Radića i Ante Starčevića preimenuju u Trg hrvatskih branitelja.
Smatramo da je predloženi naziv primjeren jer ovakvi trgovi predstavljaju javni prostor odavanja počasti sudionicima Domovinskog rata – svima onima koji su sudjelovali u obrani i stvaranju samostalne i neovisne Republike Hrvatske. 
Ključne dimenzije značenja:
· Počast i zahvalnost: Trajni spomen i izraz zahvalnosti hrvatskim braniteljima te poginulim i nestalim osobama u Domovinskom ratu.
· Nacionalni identitet: Simbolizira borbu za slobodu, suverenitet i očuvanje hrvatske državnosti.
· Kolektivna memorija: Služi kao mjesto okupljanja na državne blagdane, obljetnice vojnih i redarstvenih akcija te sjećanja na stradanja i pobjede.
· Lokalna važnost: Često se nalazi u središtima naselja, a sam trg nerijetko sadrži spomen-obilježja i služi kao mjesto mira i pijeteta svim hrvatskim braniteljima tako i braniteljima s područja općine Viljevo koji su isto tako sudjelovali u obrani nam naše suverene Republike Hrvatske.

